କଟକ, ଅକ୍ଟୋବର ୩୦ (ଲୋକାଲ ଓ୍ବାୟର) ଭୂବନେଶ୍ବରରେ ଏକ କୃଷକ ସଂଗଠନର ସଭାରେ ଯୋଗଦେବାକୁ ଆସିଥିବା ଶତାଧିକ ଚାଷୀ ସୋମବାର ଦିନ କଟକ ରେଳ ଷ୍ଟେସନ ଠାରେ ରେଳରୋକ କରିବାରୁ ମାଲବାହୀ ଟ୍ରେନ ଚଳାଚଳ ସାମୟିକ ବ୍ୟାହତ ହୋଇଥିବା ଜଣେ ଅଧିକାରୀ ମଙ୍ଗଳବାର କହିଛନ୍ତି ।
ଚାଷୀମାନେ ନବନିର୍ମାଣ କୃଷକ ସଂଗଠନର ସଭାରେ ଯୋଗ ଦେବା ପାଇଁ ବିଭିନ୍ନ ପ୍ରାନ୍ତରୁ ଆସୁଥିଲା ବେଳେ ବାଲେଶ୍ବର,କେନ୍ଦୁଝର ଆଦି ବହୁ ସ୍ଥାନରେ ଅଟକାଯିବାରୁଏହାର ପ୍ରତିବାଦରେ ସେମାନେ ରେଳରୋକୋ କରିଥିବା ସେମାନେ ଅଭିଯୋଗ କରିଛନ୍ତି।
ଜଗତସିଂହପୁର, ଯାଜପୁର,ପାରାଦ୍ବୀପ, କେନ୍ଦାପଡା ଆଦି ଅଂଚଳରୁ ଆସିଥିବା ଚାଷୀ ମାନେ କଟକ ରେଳଷ୍ଟେସନର ୩ ନମ୍ବର ପ୍ଲାଟଫର୍ମ ଠାରେ ରେଳପଥ ଅବରୋଧ କରିଥିଲେ ।
ଫଳରେ ତାଳଚେରରୁ ଥେରୁବାଲି ଯାଉଥିବା ଏକ କୋଇଲା ବୋଝେଇ ଟ୍ରେନ ଦୀର୍ଘ ସମୟ ଧରି ଷ୍ଟେସନରେ ଅଟକି ରହିଥିଲା ।
ଉତ୍ତ୍ୟକ୍ତ ଚାଷୀମାନେ ଶାନ୍ତିପୂର୍ଣ୍ଣ ଉପାୟରେ ମାଲବାହୀ ଟ୍ରେନ ସମ୍ମୁଖରେ ଧାରଣାରେ ବସିଥିଲେ । ଘଟଣାସ୍ଥଳରେ କଟକ ଜିଆରପି ଏସଡିପିଓ ସ୍ମୃତି ରଂଜନ କର ଓ ଆରପିଏଫ ଇନ୍ସପେକ୍ଟର ପହଞ୍ଚି ବୁଝାଶୁଝା କରିବା ପରେ ଚାଷୀ ମାନେ ରେଳଧାରଣାରୁ ଉଠିଥିଲେ ।
ତେବେ ପୁଣି ସେମାନେ ଆରଫିଏଫ କାର୍ଯ୍ୟାଳୟ ସମ୍ମୁଖରେ ବିକ୍ଷୋଭ ପ୍ରଦର୍ଶନ କରିଥିଲେ ।
ସୂଚନାଥାଉକି କେନ୍ଦୁଝରରୁ ନବନିର୍ମାଣ କୃଷ୍କ ସଂଗଠନ ସମାବେଶରେ ଯୋଗଦେବାକୁ ଆସୁଥିବା ପ୍ରାୟ ୫୦୦ରୁ ଅଧିକ ଚାଷୀଙ୍କୁ ନିର୍ଗୁଣ୍ଡି ଷ୍ଟେସନ ଠାରେ ଅଟକ ରଖାଯାଇଥିବା ନେଇ ସଂଗଠନ କର୍ମକର୍ତ୍ତା ଅଭିଯୋଗ କରିଥିଲେ ।
ଭୁବନେଶ୍ବର, ଅକ୍ଟୋବର ୨୯(ଲୋକାଲ ଓ୍ବାୟାର) ଓଡ଼ିଶାର ମାନ୍ୟବର ମୁଖ୍ୟମନ୍ତ୍ରୀ ଶ୍ରୀଯୁକ୍ତ ନବୀନ ପଟ୍ଟନାୟକ ସୋମବାର ରାଜ୍ୟସ୍ତରୀୟ ଓଡ଼ିଶା ବିପର୍ଯ୍ୟୟ ପ୍ରସ୍ତୁତି ଦିବସ ଏବଂ ଜାତୀୟ ବିପର୍ଯ୍ୟୟ ହ୍ରାସ ଦିବସ ପାଳନ ଅବସରରେ ସମୁଦ୍ର ଉପକୂଳବର୍ତ୍ତୀ ବିପଦସଂକୁଳିତ ଅଂଚଳର ଜନସାଧାରଣଙ୍କୁ ପ୍ରାକୃତିକ ବିପର୍ଯ୍ୟୟ ପ୍ରାକ୍ ସୂଚନା ବିତରଣ ବ୍ୟବସ୍ଥାର ଲୋକାର୍ପଣ କରିଅଛନ୍ତି ।
ଏହି ପ୍ରକଳ୍ପଟି ରାଜ୍ୟର ଛଟି ଜିଲ୍ଲା ଯଥା ବାଲେଶ୍ୱର, ଭଦ୍ରକ, କେନ୍ଦ୍ରାପଡା, ଜଗତସିଂହପୁର, ପୁରୀ ଓ ଗଂଜାମର ୨୨ ଟି ବ୍ଲକ, ୧୪ ଗୋଟି ମତ୍ସ୍ୟ ଅବତରଣ କେନ୍ଦ୍ର, ୧୧୩ଟି ବହୁମୁଖୀ ଆଶ୍ରୟସ୍ଥଳୀରେ ସ୍ଥାପନ କରାଯାଇଅଛି ।
ବିଶ୍ୱ ବ୍ୟାଙ୍କ ସହାୟତାରେ କେନ୍ଦ୍ର ଓ ରାଜ୍ୟ ସରକାରଙ୍କ ମିଳିତ ଏହି ପ୍ରକଳ୍ପଟିରେ ୭୫.୦୯ କୋଟି ଖର୍ଚ୍ଚ ହେବ ।
ସ୍ୱତନ୍ତ୍ର ରିଲିଫ କମିଶନର ଏବଂ ଓ.ଏସ୍.ଡି.ଏମ୍.ଏ. ଦ୍ୱାରା କାର୍ଯ୍ୟକାରୀ କରାଯାଉଥିବା ଏହି ଯୋଜନା ଦ୍ୱାରା ବନ୍ୟା, ବାତ୍ୟା, ସୁନାମୀର ପ୍ରାକ ସୂଚନା ମିଳିପାରିବ।
ଗୋଷ୍ଠୀସ୍ତର ପର୍ଯ୍ୟନ୍ତ ବିପର୍ଯ୍ୟୟ ସଂପର୍କିତ ପ୍ରାକ୍ ସତର୍କ ସୂଚନାକୁ ତୃଣମୂଳ ସ୍ତରରେ ସିଠକ୍ ଭାବେ ପହଂଚାଇବା ଓ ସଂପୂର୍ଣ୍ଣ ତ୍ରୁଟି ମୁକ୍ତ ଯୋଗାଯୋଗ ବ୍ୟବସ୍ଥାକୁ ସୁଦୃଢ କରିବା ଏହାର ଲକ୍ଷ୍ୟ ଅଟେ ।
ପ୍ରାକ୍ ସୂଚନାଗୁଡ଼ିକ ଅତ୍ୟାଧୁନିକ ଜ୍ଞାନ କୌଶଳରେ ସ୍ଥାପନ ହୋଇଥିବା ୧୨୨ ଗୋଟି ଆଲର୍ଟ ସାଇରନ୍ ଟାୱାର,ଭଏସ୍ ମେସେଜ୍ ଏବଂ ମୋବାଇଲ୍ ମେସେଜ୍ ମାଧ୍ୟମରେ ପ୍ରଦାନ କରାଯିବା ସହ ଜନସାଧାରଣଙ୍କୁ ସତର୍କ କରାଯିବ। ଆଜି ମାନ୍ୟବର ମୁଖ୍ୟମନ୍ତ୍ରୀ ଶ୍ରୀଯୁକ୍ତ ନବୀନ ପଟ୍ଟନାୟକ ସତର୍କ ଘଣ୍ଟି ଓ ସମୂହ ବାର୍ତ୍ତା ବ୍ୟବସ୍ଥାକୁ ଶୁଭାରମ୍ଭ କରିଥିଲେ ।
ଉପଗ୍ରହ ଆଧାରିତ ମୋବାଇଲ ତଥ୍ୟ ଭଏସ୍ ଟର୍ମିନାଲ୍ସ , ଡିଜିଟାଲ ମୋବାଇଲ୍ ରେଡିଓ (ଡିଏମ୍ଆର୍), ରାଜ୍ୟ ଆପଦକାଳୀନ ପରିଚାଳନା କେନ୍ଦ୍ରର ସମୂହ ବାର୍ତ୍ତା ବ୍ୟବସ୍ଥା, ସତର୍କ ଘଣ୍ଟି ବ୍ୟବସ୍ଥା (୫) ସାର୍ବଜନୀନ ଯୋଗାଯୋଗ ଆଦାନପ୍ରଦାନ (ୟୁସିଆଇ) ବିପର୍ଯ୍ୟୟ ପ୍ରାକ୍ ସୂଚନା ବିତରଣ ବ୍ୟବସ୍ଥା (ଇ.ଡବ୍ଲୁ.ଡି.ଏସ୍.) ପ୍ରକଳ୍ପରେ ଅନ୍ତର୍ଭୁକ୍ତ ।
ଭୁବନେଶ୍ବର, ଅକ୍ଟୋବର ୨୮ ( ଲୋକାଲ ଓ୍ବାୟର) ବଙ୍ଗୋପ ସାଗରରେ ଏକ ଲଘୁଚାପ ସୃଷ୍ଟି ହେବା ସମ୍ଭାବନା ଥିବାରୁ ସମୁଦ୍ର ଅଶାନ୍ତ ରହିବା ଆଶଙ୍କା କରି ସରକାର ମତ୍ସ୍ୟଜୀବୀମାନଙ୍କ ପାଇଁ ରବିବାର ସତର୍କ ସୂଚନା ଜାରିକରିଥିବା ବେଳେ ଉପକୂଳ ଅଞ୍ଚଳରେ ନିୟୋଜିତ ମତ୍ସ୍ୟ ବିଭାଗ ଅଧିକାରୀ ମାନଙ୍କୁ ଜରୁରୀକାଳୀନ ଭିତ୍ତିରେ ଆବଶ୍ୟକ ପଦକ୍ଷେପ ନେବାପାଇଁ ନିର୍ଦ୍ଦେଶ ଦେଇଛନ୍ତି।
ବଙ୍ଗୋପ ସାଗରରେ ସୃଷ୍ଟି ହେବାକୁ ଯାଉଥିବା ଏହି ଲଘୁଚାପ ପ୍ରଭାବରେ ୨୮ ତାରିଖ ରାତିରୁ ୩୦ ତାରିଖ ପର୍ଯ୍ୟନ୍ତ ଓଡ଼ିଶାର ଉପକୂଳ ଅଂଚଳରେ ବର୍ଷା ଲାଗି ରହିବାର ସମ୍ଭାବନା ଥିବା ପାଣିପାଗ ବିଭାଗ ଅନୁମାନ କରିଛି।
୨୮ ତାରିଖ ରାତିରୁ ଜଗତସିଂହପୁର ଓ କେନ୍ଦ୍ରାପଡା ଜିଲ୍ଲାରେ ପ୍ରବଳବର୍ଷା ହେବାର ସମ୍ଭାବନା ରହିଥିବା ବେଳେ ୨୯ ତାରିଖରେ ଗଞ୍ଜାମ, ଜଗତସିଂହପୁର, କଟକ, କେନ୍ଦ୍ରାପଡା, ଯାଜପୁର, ଭଦ୍ରକ ଓ ବାଲେଶ୍ବର ଜିଲ୍ଲାର କେତେକ ସ୍ଥାନରେ ପ୍ରବଳ ବର୍ଷା ହେଇପାରେ ବୋଲି ଏହି ବିଭାଗ ପୂର୍ବ ଆକଳନ କରିଛି ।
ତଟବର୍ତ୍ତୀ ଅଞ୍ଚଳରେ ମତ୍ସ୍ୟ ବିଭାଗ କର୍ମଚାରୀ ମାନେ ମାଇକ ଯୋଗେ ଏ ସଙ୍କ୍ରାନ୍ତରେ ସତର୍କ ସୂଚନା ଦେବାସହ ଗଭୀର ସମୁଦ୍ରରେ ଥିବା ମତ୍ସ୍ୟଜୀବୀଙ୍କୁ ସଂଧା ସୁଦ୍ଧା ଫେରିଆସିବାକୁ ଅନୁରୋଧ କରିଛନ୍ତି। ଏହି ମତ୍ସ୍ୟଜୀବୀ କିଭଳିଭାବେ ଫେରି ଆସିବେ କୋଷ୍ଟଗାର୍ଡ ସହ ସମନ୍ବୟ ରକ୍ଷା କରି ବିହିତ ପଦକ୍ଷେପ ନେବାପାଇଁ ସରକାର ମତ୍ସ୍ୟ ବିଭାଗ ଅଧିକାରୀ ମାନଙ୍କୁ ନିର୍ଦ୍ଦେଶ ଦେଇଛନ୍ତି।
ବୋଟ ଓ ଟ୍ରଲର ମାଲିକମାନଙ୍କୁ ମଧ୍ୟ ଏ ସମ୍ପର୍କରେ ସୂଚିତ କରିବାକୁ ସରକାର ସେମାନକୁ କହିଛନ୍ତି। ଯେମିତି ଜଣେ ହେଲେ ମତ୍ସ୍ୟଜୀବୀ ସମୁଦ୍ର ଭିତରେ ନ ରହନ୍ତି ଓ କୌଣସି ଜୀବନହାନି ନ ଘଟେ ସେ ଦିଗରେ ପଦକ୍ଷେପ ନେବାକୁ ସରକାର କହିଛନ୍ତି।
କଟକ, ଅକ୍ଟୋବର ୨୮ ( ଲୋକାଲ ଓ୍ବାୟର) କଟକ ଶ୍ରୀରାମଚନ୍ଦ୍ର ଭଞ୍ଜ ମେଡିକାଲ କଲେଜ ଓ ହସ୍ପିଟାଲ(ଏସ୍ସିବି)ରେ ଚିକିତ୍ସିତ ହେଉଥିବା ପଶ୍ଚିମବଙ୍ଗର ୩୫ ବର୍ଷ ବୟସ୍କ ମଞ୍ଜୁ ରାଉତଙ୍କ ମୃତ୍ୟୁ ହୋଇଥିବାବେଳେ ତାଙ୍କୁ ମିଶାଇ ଏହି ଡାକ୍ତରଖାନାରେ ଗତ ଚାରିମାସରେ ଡେଙ୍ଗୁରେ ସାତ ଜଣଙ୍କ ପ୍ରାଣହାନୀ ହୋଇଥିବା କର୍ତ୍ତୃପକ୍ଷ ରବିବାର କହିଛନ୍ତି।
ରାଉତ ଗତ ୨୪ ତାରିଖରେ ଭର୍ତ୍ତି ହୋଇଥିଲେ । ସ୍ୱାସ୍ଥ୍ୟବସ୍ଥା ଗରୁତର ହେବାରୁ ତାଙ୍କୁ କେନ୍ଦ୍ରୀୟ ଆଇସିୟୁକୁ ନିଆଯାଇଥିଲା । ଚିକିତ୍ସାଧିନ ଅବସ୍ଥାରେ ଶନିବାର ସକାଳ ୭ଟାରେ ତାଙ୍କର ମୃତ୍ୟୁ ଘଟିଥିବା ହାସପାତାଲ ର ଜଣେ ଅଧିକାରୀ ସୂଚନା ଦେଇଛନ୍ତି।
ସୂଚନାଯୋଗ୍ୟ ଯେ, ଚଳିତ ବର୍ଷ ଜୁନ୍ ମାସ ୨୬ ତାରିଖରେ କେନ୍ଦୁଝର ଜିଲ୍ଲାର ତୈଲୋକ୍ୟ ନାଥ ବାରିକ, ଜୁଲାଇ ନଅ ତାରିଖରେ ପୁରୀର ପ୍ରଶାନ୍ତ ମହାରଣା, ଅଗଷ୍ଟ ୧୯ ତାରିଖରେ ଟାଙ୍ଗୀ ବ୍ଲକ ବାଲିଅନ୍ତା ଅଞ୍ଚଳର ପ୍ରତିମା ସ୍ୱାଇଁ ନାମ୍ନୀ ଜଣେ ମହିଳା, ସେପ୍ଟେମ୍ବର ୧୦ ତାରିଖରେ ରାୟଗଡା ଜିଲ୍ଲାର ରବୀନ୍ଦ୍ର ନାୟକ, ସେପ୍ଟେମ୍ବର ୨୩ ତାରିଖରେ ଜଗତସିଂହପୁର ଜିଲ୍ଲାର ସୌମ୍ୟରଞ୍ଜନ ନାୟକ ଓ ଚଳିତ ମାସ ତିନି ତାରିଖରେ ନରସିଂହପୁରର ବିରଞ୍ଚି ମୋହନାଙ୍କର ଚିକିତ୍ସାଧିନ ଅବସ୍ଥାରେ ଡେଙ୍ଗୁରେ ମୃତ୍ୟୁ ହୋଇଥିଲା ।
ନୂଆ ଦିଲ୍ଲୀ, ଅକ୍ଟୋବର ୨୪ (ଲୋକାଲ ଓ୍ବାୟର) ଦେଶର ମର୍ଯ୍ୟାଦାଜନକ ତଦନ୍ତ ସଂସ୍ଥା ସିବିଆଇର ନିର୍ଦ୍ଦେଶକ ଓ ସ୍ବତନ୍ତ୍ର ନିର୍ଦ୍ଦେଶକ ପରସ୍ପର ମଧ୍ୟରେ ଦୁର୍ନୀତି ଅଭିଯୋଗ ଆଣିବା ପରେ ସେମାନଙ୍କୁ ଛୁଟିରେ ଯିବା ପାଇଁ ନିର୍ଦ୍ଦେଶ ଦେଇଥିବା ବେଳେ କେନ୍ଦ୍ର ସରକାର ଓଡିଶା କ୍ୟାଡର ଆଇପିଏସ ଅଫିସର ଏମ ନାଗେଶ୍ୱର ରାଓଙ୍କୁ ଏହି ସଂସ୍ଥାର ମଧ୍ୟବର୍ତ୍ତୀ କାଳୀନ ନିର୍ଦ୍ଦେଶକ ଭାବେ ନିଯୁକ୍ତି ଦେଇଛନ୍ତି।
ମଙ୍ଗଳବାର ଏ ସମ୍ପର୍କୀୟ ସରକାରୀ ବିଜ୍ଞପ୍ତି ପ୍ରକାଶ ପାଇବା ପରେ ସେ ନିଜର ନୂଆକାର୍ଯ୍ୟ ଭାର ଗ୍ରହଣ କରିଛନ୍ତି। କେନ୍ଦ୍ରକୁ ଡେପୁଟେସନରେ ଯିବା ପୂର୍ବରୁ ରାଓ ରାଜ୍ୟର ବିଭିନ୍ନ ପଦ ପଦବୀରେ କାର୍ଯ୍ୟ କରିଛନ୍ତି।
୧୯୮୬ ବ୍ୟାଚର ଏହି ଅଫିସର ଚାରୋଟି ଜିଲ୍ଲା ଯଥା ମୟୂରଭଞ୍ଜ, ନବରଙ୍ଗପୁର, ବରଗଡ଼ ଏବଂ ଜଗତସିଂହପୁର ଜିଲ୍ଲାର ପୋଲିସ ମୁଖ୍ୟ ଭାବେ ଅତୀତରେ କାର୍ଯ୍ୟ କରିବା ସହ ରାଉରକେଲା, କଟକ ଏବଂ କ୍ରାଇମ ବ୍ରାଞ୍ଚର ଏସପି ଭାବେ ମଧ୍ୟ କାର୍ଯ୍ୟ କରିଛନ୍ତି।
ଅପରାଧ ଅନୁସନ୍ଧାନରେ ଡିଏନଏ ଫିଂଗର ପ୍ରିଣ୍ଟ ଟେକନୋଲଜି ବ୍ୟବହାର କରିବାରେ ସେ ହେଉଛନ୍ତି ରାଜ୍ୟର ପ୍ରଥମ ପୋଲିସ ଅଫିସର ।
୧୯୯୬ରେ ଜଗତସିଂହପୁର ଜିଲ୍ଲାର ଏକ ଧର୍ଷଣ ମାମଲାରେ ସେ ଏହି ବୈଷୟିକ ଜ୍ଞାନ କୌଶଳର ବ୍ୟବହାର କରିଥିଲେ।
୨୦୧୩ ଫାଇଲିନ ଓ ୨୦୧୪ ହୁଡହୁଡ ବାତ୍ୟା ସମୟରେ ଓଡିଶା ଅଗ୍ନିସମ ସେବା ସଂସ୍ଥାର ମୁଖ୍ୟ ଭାବେ ବାତ୍ୟା ବିପନ୍ନଙ୍କୁ ସହାୟତା ଯୋଗାଇବାରେ ତାଙ୍କର ଉଲ୍ଲେଖନୀୟ ଅବଦାନ ପାଇଁ ରାଜ୍ୟ ସରକାର ତାଙ୍କୁ ସମ୍ମାନିତ କରିଥିଲେ।
ତେଲେଙ୍ଗାନା ରାଜ୍ୟର ୱାରାଙ୍ଗାଲ ଜିଲ୍ଲା ବୋରେନାରସାପୁର ଗ୍ରାମର ଶ୍ରୀ ରାଓ ଓସମାନିଆ ବିଶ୍ୱବିଦ୍ୟାଳୟ, ହାଇଦ୍ରାବାଦରୁ ରସାୟନ ବିଜ୍ଞାନରେ ଡିଗ୍ରୀ ହାସଲ କରିଥିବାବେଳେ, ଆଇଆଇଟି ମାଡ୍ରାସରେ ଗବେଷଣା କରିଛନ୍ତି।
ପାରାଦୀପ, ଅକ୍ଟୋବର ୨୩ (ଲୋକାଲ ଓ୍ବାୟର) ଛଅ ମାସ ତଳେ ବିବାହ କରିଥିବା ଜଣେ ବ୍ୟକ୍ତି ଘରୋଇ କଳହ ଯୋଗୁଁ ଜଗତସିଂହପୁର ଜିଲ୍ଲାରେ ତାର ସ୍ତ୍ରୀ, ଶାଶୁ, ଓ ଶ୍ବଶୁରଙ୍କୁ ପେଟ୍ରୋଲ ଢାଳି ରବିବାର ହତ୍ୟା କରିଥିବା ବେଳେ ନିଜେ ମଧ୍ୟ ପୋଡି ହୋଇ ମରିଥିବା ପୋଲିସ କହିଛି ।
କୁଜଙ୍ଗ ବ୍ଲକ ଅନ୍ତର୍ଗତ ବନପାତ ଗ୍ରାମରେ ଘଟିଥିବା ଏହି ଘଟଣାରେ ପୋଲିସ ବ୍ୟବହୃତ ପାଞ୍ଚ ଲିଟର ବିଶିଷ୍ଟ ଏକ ପେଟ୍ରୋଲ ଜାର, ତାଲା ଓ ଚାବି ଜବତ କରିଥିବା ବେଳେ ଶବ ଗୁଡିକ ବ୍ୟବଚ୍ଛେଦ ପାଇଁ ପଠାଇଛି ।
ଭଦ୍ରକ ଜିଲ୍ଲାର ୩୫ ବର୍ଷ ବୟସ୍କ ହରେକୃଷ୍ଣ ମଲ୍ଲିକ ବନପାତର ନବଘନ ସାହୁଙ୍କ ଝିଅ ରୁବିନାଙ୍କୁ ବିବାହ କରିଥିଲା । ବିବାହପରେ ରୁବିନାଙ୍କୁ ଶାଶୁଘର ନିର୍ଯାତନା ଦେବା ସହ ଘରୁ ତଡିଦେଇଥିବାରୁ ରୁବିନା ନିଜ ବାପଘରେ ରହୁଥିବା ତାଙ୍କ ପରିବାରର ଲୋକ ମାନେ ଅଭିଯୋଗ କରିଛନ୍ତି ।
କୁମାର ପୂର୍ଣିମା ପାଇଁ ରୁବିନାଙ୍କୁ ନିଜ ଘରକୁ ଫେରାଇନେବାକୁ ହରେକୃଷ୍ଣ ଶନିବାର ଆସି ପହଞ୍ଚିଥିଲା । ତେବେ ସେଥିରେ ରୁବିନା ଏବଂ ତାଙ୍କ ପରିବାର ରାଜି ନହବାରୁ ପ୍ରତିଶୋଧ ପରାୟଣ ହୋଇ ହରେକୃଷ୍ଣ ଘରେ ନିଆ ଲଗାଇଦେଇଥିବା ରୁବିନା ତାଙ୍କ ମୃତ୍ୟୁକାଳୀନ ଜମାନବନ୍ଦୀରେ କହିଥିବା ପୋଲିସ କହିଛି ।
ସେ ଓ ତାଙ୍କ ମା ବିଳମ୍ବିତ ରାତିରେ ଶୋଇଥିବା ବେଳେ ଭିତର ପଟୁ କବାଟ ଦେଇ ହରେକୃଷ୍ଣ ନିଆଁ ଲଗାଇଥିବା ରୁବିନା କହିଛନ୍ତି । ତେବେ ନିଆ ଲଗାଇବାପରେ ହରେକୃଷ୍ଣ ଖସିପଳାଉଥିବା ବେଳେ ରୁବିନାଙ୍କ ବାପାଙ୍କ ହାତରେ ଧରାପଡିଥିଲା । ତେବେ ନିଆଁ ସେମାନଙ୍କ ଦେହକୁ ବ୍ୟାପିଥିଲା ଓ ଉଭୟେ ମଧ୍ୟ ସେହି ନିଆଁରେ ଜୀବନ୍ତ ଦଗ୍ଧ ହୋଇଥିଲେ।
ପଡୋଶୀ ରୁବିନାଙ୍କୁ ଗୁରୁତର ଅବସ୍ଥାରେ ଉଦ୍ଧାର କରି ପ୍ରଥମେ କୁଜଙ୍ଗ ଡାକ୍ତରଖାନାରେ ଭର୍ତ୍ତି କରିଥିଲେ । ସେଠାରେ ଅବସ୍ଥା ସଙ୍କଟାପନ୍ନ ହେବାରୁ ତାଙ୍କୁ ଏସସିବି ସ୍ଥାନାନ୍ତରିତ କରାଯାଇଥିଲା। ସେଠାରେ ତାଙ୍କର ସୋମବାର ମୃତ୍ୟୁ ଘଟିଥିଲା।
ଏ ନେଇ ରୁବିନାଙ୍କ ବଡ ଭଉଣି କୁଜଙ୍ଗଥାନାରେ ଏଫଆଇଆର ଦାଏର କରିଥିବା କୁଜଙ୍ଗ ଥାନା ଅଧିକାରୀ ଦିଲିପି କୁମାର ସାହୁ ଲୋକାଲ ଓ୍ବାୟରକୁ ସୂଚନା ଦେଇ କହିଛନ୍ତି ।
ଜଗତସିଂହପୁର, ସେପ୍ଟେମ୍ବର ୨୫ ( ଲୋକାଲ ୱାୟର) ଲୋକଙ୍କ ଠାରୁ ବିଜୁଳି ବିଲ ବାବଦ ଅର୍ଥ ସଂଗ୍ରହ କରି ଆତ୍ମସାତ କରିବା ଅଭିଯୋଗରେ ଜଗତସିଂହପୁର ଜିଲ୍ଲାରେ ବିଜୁଳି ବିତରଣ କମ୍ପାନୀର ଜଣେ କର୍ମଚାରୀକୁ ଗିରଫ କରିଥିବା ପୋଲିସ ମଙ୍ଗଳବାର କହିଛି।
ବିଦ୍ୟୁତ ବିତରଣ କାର୍ଯ୍ୟରେ ନିୟୋଜିତ ହୋଇଥିବା ଏନଜେନ ଗ୍ଲୋବଲ୍ ନାମକ ଘରୋଇ କମ୍ପାନୀର କନିଷ୍ଠ ଅଧିକାରୀ ଭାବେ କାର୍ଯ୍ୟ କରୁଥିବା ପ୍ରିୟବ୍ରତ ମହାଳି ବିରିଡି, ନୁଆଗାଁ, ବାଲିକୁଦା ଏବଂ ରଘୁନାଥପୁର ଅଞ୍ଚଳର ପାଖାପାଖି ୩୨ ଜଣ ଗ୍ରାହକଙ୍କ ଠାରୁ ଗତ ବର୍ଷ ପ୍ରାୟ ଦୁଇ ଲକ୍ଷ ଟଙ୍କା ସଂଗ୍ରହ କରି ଥିବା କମ୍ପାନୀ ଅଭିଯୋଗ କରିଥିଲା।
ସେ ଉକ୍ତ ଅର୍ଥକୁ କମ୍ପାନୀ ଖାତାରେ ଜମା କରିନଥିବାରୁ ଏହି ଘଟଣା ଲୋକ ଲୋଚନାକୁ ଆସିଥିଲା।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
